rejauldu/bengali-wikipedia huggingface dataset:
এটি ফিলিপিনো টুয়েন্টি২০ আন্তর্জাতিক ক্রিকেটারদের তালিকা। ২০১৮ সালের এপ্রিল মাসে, আইসিসি তার সকল সদস্যদের পূর্ণ টি-টোয়েন্টি আন্তর্জাতিক (টি২০আই) মর্যাদা দেওয়ার সিদ্ধান্ত নেয়। ফলে, ১ জানুয়ারি ২০১৯ এর পর ফিলিপাইন এবং আইসিসির অন্যান্য সদস্যদের মধ্যে খেলা সমস্ত টি-টোয়েন্টি ম্যাচের আন্তর্জাতিক মর্যাদা থাকবে।  এই তালিকায় ফিলিপাইন ক্রিকেট দলের সকল সদস্য রয়েছে যারা অন্তত একটি টি-টোয়েন্টি ম্যাচ খেলেছে। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।  খেলোয়াড়দের তালিকা ২৪ মার্চ ২০১৯ অনুযায়ী পরিসংখ্যান সঠিক।Players / Philippines / T20I caps – ESPNcricinfo. Retrieved 23 March 2019.  +ফিলিপাইনের টি২০আই খেলোয়াড় সাধারণ ব্যাটিং বোলিং ফিল্ডিং সূত্রNo.নামপ্রথমশেষMatRunsHSAvg50BallsWktBBIAveCaSt ০১   ২০১৯ ২০১৯ ৪    ০      –  ৩ ১ 02  2019 2019 4    0      –  1 0 03   2019 2019 4    0     0 0 04  2019 2019 4    0    – 2 005  ২০১৯ ২০১৯ ৪    ০        ০ ০ ০৬  2019 2019 4    0      –  1 0 07  ২০১৯ ২০১৯ ৩    ০     ০ ০ ০৮  2019 2019 3    0      –  1 0  09  2019 2019 4      –        0 0 10  2019 2019 4    0     0 0 11  2019 2019 2    0    – 0 0 12  2019 2019 2    0     1 0 13  2019 2019 2    –    – 1 0 তথ্যসূত্র  বিষয়শ্রেণী:টুয়েন্টি২০ আন্তর্জাতিক ক্রিকেটারদের তালিকা বিষয়শ্রেণী:ফিলিপাইন টুয়েন্টি২০ আন্তর্জাতিক ক্রিকেটার
লাল্লা ঘ্রিবা মসজিদ হল ফেজ এল-জদিদ এলাকার একটি গুরুত্বপূর্ণ পাড়া মসজিদ। এটি ফেজ শহরের ঐতিহাসিক মেদিনার অংশ, যা মরক্কোর অন্যতম প্রাচীন এবং গুরুত্বপূর্ণ ইসলামি স্থাপত্য নিদর্শন।   ঐতিহাসিক পটভূমি  এই মসজিদটি ১৪০৮ সালে মারিনিদ সুলতান আবু সাঈদ উসমান তৃতীয়ের শাসনামলে প্রতিষ্ঠিত হয়েছিল। মসজিদের চারপাশের অঞ্চলটি "লাল্লা ঘরিবা" নামে পরিচিত এবং এটি ফেজ এল-জদিদের পূর্ব ও উত্তর-পূর্ব অংশ জুড়ে অবস্থিত।  এই অঞ্চলটি মূলত শস্য সাইলো এবং খোলা জায়গা হিসেবে ব্যবহৃত হত, যেখানে সৈন্যরা অস্থায়ীভাবে অবস্থান করতে পারত। অন্যান্য মারিনিদ মসজিদগুলোর তুলনায় এর অপেক্ষাকৃত দেরিতে প্রতিষ্ঠিত হওয়ার কারণ হতে পারে যে, এই অঞ্চলটি শহরের প্রধান সড়ক থেকে দূরে ছিল এবং ধীরে ধীরে আবাসিক এলাকায় পরিণত হয়েছিল। পরে, এই অঞ্চলের উন্নয়নের পর, শুধুমাত্র শহরের দক্ষিণ-পূর্ব অংশ, বিশেষ করে বাব সেম্মারিন এলাকার কিছু অংশ তখনও জনবসতিহীন ছিল।  এই মসজিদের মিনার অন্যান্য সমসাময়িক মসজিদের তুলনায় অপেক্ষাকৃত সরু এবং চওড়ায় ধীরে ধীরে সরু হয়ে গেছে। ১৯১৬ সালে ফরাসি উপনিবেশিক গভর্নর লিয়োতে যখন "ভিল নুভেল" (নতুন শহর) নামে ফেজের আধুনিক নগরায়নের কাজ পরিচালনা করেন, তখন এই মিনারটিকে প্রধান সড়কের (আজকের "এভিনিউ হাসান II") দিক নির্ধারণের জন্য একটি গুরুত্বপূর্ণ চিহ্ন হিসেবে ব্যবহার করা হয়েছিল।   আরো দেখুন    মরক্কোর মসজিদের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
লুসি ক্যাথরিন পিন্ডার (জন্ম: ২০ ডিসেম্বর ১৯৮৩) একজন ইংরেজি অভিনেত্রী, টেলিভিশন ব্যক্তিত্ব এবং প্রাক্তন গ্ল্যামার মডেল। ২০০৩ সালে বোর্নমাথে সমুদ্র সৈকতে একজন ফ্রিল্যান্স ফটোগ্রাফার তাকে খুঁজে পেলে তিনি সবার নজরে এসেছিলেন এবং খ্যাতি অর্জন করেছিলেন। লুসি ডেইলি স্টার,  এফএইচএম, লোডেড এবং নাটস-এর মতো ম্যাগাজিনগুলিতে মডেল হিসাবে উপস্থিত হয়েছিলেন।   কর্মজীবন    মডেলিং ক্যারিয়ার  পিন্ডার টপলেস অবস্থায় ২০০৭ সালে নাটস ম্যাগাজিনে উপস্থিত হয়েছিলেন। অস্ট্রেলিয়ান ম্যাগাজিন র‌্যাল্ফ ঘোষণা করেছিল যে, ২০০৭ সালে "বিশ্বের সেরা স্তন" রয়েছে তার। ডান|থাম্ব|220px|বক্ষ উন্মুক্ততাবস্থায় লুসি পিন্ডার  পিন্ডার এফএইচএম-এর "১০০ সেক্সিয়েস্ট উইমেন ইন দ্য ওয়ার্ল্ড" তালিকায় ২০০৭ (#৯২), ২০০৬ (#৩৫), এবং ২০০৫ (#১৬) সাথে জায়গা করে নিয়েছিলেন এবং ২০১০ সালে তিনি বেনেটস ব্যাবে স্কোয়াডের প্রধান ছিলেন।  পিন্ডার নাটস ম্যাগাজিনের "দ্য ট্রুথ অ্যাবাউট উইমেন" শিরোনামে সাপ্তাহিক পরামর্শ কলামের অংশ হয়েছিলেন।   টেলিভিশন উপস্থিতি  ২০০৪ সালে পিন্ডার লিভিং টিভির ধারাবাহিক আই'এম ফ্যামাস এন্ড ফ্রাইটেন্ড!-এ হাজির হয়েছিলেন, তিনি ২০০৪ সালে ৪-৪-২ এর ব্যান্ড সংগীত ভিডিও "কাম অন ইংল্যান্ড"-এ উপস্থিত হয়েছিলেন।  ডান|থাম্ব|200x200পিক্সেল|মিশেল মার্শ এবং লুসি পিন্ডার, ২০০৪ সালে অটোস্পোর্ট ইন্টারন্যাশনালে ৩১ ডিসেম্বর ২০০৫-এ পিন্ডার স্কাই স্পোর্টসে সকার এএম-এ একজন সেলিব্রিটি সকারেট হিসাবে উপস্থিত হয়েছিলেন, সেসময় তিনি সাউদাম্পটন এফসি'র জার্সি পরেছিলেন। তিনি মডেলিং এবং ফুটবলের মতো বিষয়ের উত্তর দেওয়ার জন্য জনপ্রিয় কমলা সোফায় বসেছিলেন।  এছাড়াও পিন্ডার বেশ কয়েকটি ডিভিডি-র কভার, লোডেড এবং ম্যাক্সিমের মতো ম্যাগাজিনগুলির জন্য ফটোশ্যুটে উপস্থিত হয়েছিলেন।   চলচ্চিত্রের তালিকা   বছর  শিরোনাম  ভূমিকা  মন্তব্য  ২০১২  স্ট্রিপার্স ভার্সেস ওয়ারওল্ভস  কার্মিলা  ২০১৪  দ্য সেভেন্টিন্থ কাইন্ড  মেলিসা  ২০১৫  এজ অব কিল  জেনা  ২০১৫  লিভজাস্টিন  জাস্টিন সাইফিয়াওয়েন্ডার  ২০১৬  ওয়ারিয়র সাবিত্রী  ক্যান্ডি  ২০১৭  এ সাবআরবান ফেইরিটেল   ডন  ২০১৭  ডেঞ্জারাস গেম  নিকোলা  ফ্যাঙ্গড আপ   কাথিন  শার্কানডো ৫: গ্লোবাল সোয়ার্মিং  সুইডিশ অ্যাম্বাসেডর টেলিভিশন চলচ্চিত্র ২০১৯  নাইটমেয়ার অন ৩৪ন্থ স্ট্রিট  লুইস  ২০২০  মি, মাইসেল্ফ এন্ড ডি   ডায়ানা ভিকার্স  নির্মাণাধীন   তথ্যসূত্র    বহিঃসংযোগ                  বিষয়শ্রেণী:জীবিত ব্যক্তি বিষয়শ্রেণী:গ্ল্যামার মডেল বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ নারী মডেল বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:পেইজ ৩ গার্ল বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ইংরেজ টেলিভিশন অভিনেত্রী
শীলা রাজকুমার (জন্ম ১৪ জুন ১৯৯২) একজন ভারতীয় চলচ্চিত্র অভিনেত্রী এবং ভারতনাট্যম নৃত্যশিল্পী। তিনি মূলত তামিল ছবিতে কাজ করেছেন।   কর্মজীবন  শীলা একজন ভরতনাট্যম নৃত্যশিল্পী এবং প্রশিক্ষক। তিনি চেন্নাই-ভিত্তিক নাট্যদল কোথু-পি-পাত্তারাইয়ে যোগ দিয়েছিলেন যেখানে তিনি নাট্যকলা নিয়ে কাজ করছিলেন। শীলা কলাইঙ্গার টিভির আপাতবাস্তব টেলিভিশন অনুষ্ঠান নালায়া ইয়াকুনারের ছোট চলচ্চিত্রেও কাজ করেছিলেন।  ২০১৬ সালে, তিনি আরিভাজগানের আরাথু সিনামএ একটি ছোট চরিত্রে অভিনয় করেছিলেন। তাঁর পরের ছবি টু লেট ২০১৭ এবং ২০১৮ সালে অসংখ্য ফিল্ম ফেস্টিভ্যালে প্রদর্শিত হয়েছিল এবং ২০১৯ সালের ২১শে ফেব্রুয়ারি প্রেক্ষাগৃহে মুক্তি পেয়েছিল। এটি তামিলের সেরা পূর্ণ দৈর্ঘ্যের চলচ্চিত্রের জাতীয় চলচ্চিত্র পুরস্কার জিতেছিল। এরপরে তিনি জি তামিলে প্রচারিত আজাগিয়া তামিল মাগালে মুখ্য চরিত্রে অভিনয় করেছিলেন। এটি তাঁর প্রথম তামিল ধারাবাহিক।  ২০১৮ সালে, তিনি থ্রিলারধর্মী চলচ্চিত্র অসুরবধমে উপস্থিত হয়েছি্লেন। পরের বছর, তিনি নাম্মা ভেট্টু পিল্লাই এবং মালায়ালাম-ভাষার চলচ্চিত্র কুম্বালঙ্গি নাইটসে অভিনয় করেছিলেন। ২০২০ সালে, তিনি দ্রৌপদী চলচ্চিত্রে নাম ভূমিকায় অভিনয় করেছিলেন।   চলচ্চিত্রের তালিকা  সমস্ত চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়।  বছর  চলচ্চিত্র  চরিত্র মন্তব্য ২০১৬  আরাথু সিনাম  মালার  ২০১৭  টু লেট  আমুধা   মনুষঙ্গদা    ২০১৮  অসুরবধম  কস্তুরি  ২০১৯  কুম্বলঙ্গি নাইটস  সাথি  মালায়ালাম চলচ্চিত্র নাম্মা ভেট্টু পিল্লাই  থুলাশির মা  ২০২০  দ্রৌপদী  দ্রৌপদী   টিবিএ  মায়াথিরাই   কাজ চলছে   টেলিভিশন   বছর  শিরোনাম  চরিত্র মন্তব্য ২০১৭-২০১৯  আজাগিয়া তামিল মাগল  পুংকোদি  সত্য সাঁই দ্বারা প্রতিস্থাপিত ২০১৭  লিভিন'  থাএন  ওয়েব সিরিজ২০২০সাক্ষী সাক্ষী সংক্ষিপ্ত চলচ্চিত্র   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তামিল টেলিভিশন অভিনেত্রী বিষয়শ্রেণী:তামিল অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভরতনাট্যম নৃত্যশিল্পী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তাঞ্জাবুরের ব্যক্তি বিষয়শ্রেণী:ভারতীয় ধ্রুপদী নৃত্যের অভিনয়শিল্পী
thumb|Anser erythropus   ছোট ধলাকপাল রাজহাঁস (বৈজ্ঞানিক নাম: Anser erythropus)(1996) , database, NODC Taxonomic CodeGill, Frank, and Minturn Wright (2006) , Birds of the World: Recommended English NamesBanks, R. C., R. W. McDiarmid, A. L. Gardner, and W. C. Starnes (2003) , Checklist of Vertebrates of the United States, the U.S. Territories, and CanadaBanks, R. C., R. W. McDiarmid, and A. L. Gardner (1987) Checklist of Vertebrates of the United States, the U.S. Territories, and Canada, Resource Publication, no. 166(2006) , website, Zoonomen - Zoological Nomenclature Resource, 2006.12.10(2006) , website, AOU Check-List (07-2006) (ইংরেজি: Lesser white-fronted goose) হচ্ছে Anatidae পরিবারের Anser গণের একটি পাখি।  এই প্রজাতির দেহ ধূসর পালকদ্বারা আবৃত তবে পেছনের অংশ সাদা পালক আছে। পায়ের রং হলদে। কপাল বড় ও সাদা।  বিস্তৃতি এই প্রজাতিটি আর্মেনিয়া; আজারবাইজান; বেলারুশ; বসনিয়া ও হার্জেগোভিনা; বুলগেরিয়া; চীন; ক্রোয়েশিয়া; এস্তোনিয়া; ফিনল্যান্ড; জর্জিয়া; জার্মানি; গ্রীস; হাঙ্গেরি; ইরান, ইরাক; জাপান; কাজাখস্তান; কোরিয়া; লাতভিয়া; ম্যাসেডোনিয়া, মঙ্গোলিয়া; মন্টিনিগ্রো; নরওয়ে; পোল্যান্ড; রুমানিয়া; রাশিয়া; সার্বিয়া; চেক প্রজাতন্ত্র; সুইডেন; সিরিয়া; তাজিকিস্তান; তুরস্ক; তুর্কমেনিস্তান; ইউক্রেইন; উজবেকিস্তান দেশে বিচরণ করে।  বর্তমান অবস্থা এবং সংরক্ষণ এই পাখির বৈশ্বিক অবস্থা সংকটাপন্ন, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।  চিত্রশালা  তথ্যসূত্র  বিষয়শ্রেণী:রাশিয়ার পাখি বিষয়শ্রেণী:আন্সের বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
জুলাই ২৭, ২০১২বাংলাদেশ ঈদ উপলক্ষে কোনো বাসে অতিরিক্ত ভাড়া আদায় করা হলে যাত্রীদের যথাযথ কর্তৃপক্ষকে জানাতে অনুরোধ জানিয়েছেন যোগাযোগ মন্ত্রী ওবায়দুল কাদের।   কক্সবাজারের রামুতে বৌদ্ধ বসতিতে সাম্প্রদায়িক সন্ত্রাসের আগে ফেইসবুক থেকে অবমাননাকর ছবি নামিয়ে যারা প্রচার করেছিল, সেই দুই যুবককে চার দিনের পুলিশ হেফাজতে পাঠিয়েছে আদালত।   উপকূলীয় জেলা নোয়াখালী ও ভোলার ওপর দিয়ে বুধবার রাতে বয়ে যাওয়া ঝড়ে অন্তত ২১ জন নিহত হয়েছে।   প্রধানমন্ত্রী শেখ হাসিনার সঙ্গে ব্রিটিশ বিরোধীদলীয় নেতা  এডওয়ার্ড মিলিব্যান্ডের সাক্ষাত।  রাজধানী ঢাকার মুগদা এলাকা থেকে এক কোটি টাকার জাল নোটসহ জালিয়াতচক্রের ছয় সদস্যকে গ্রেপ্তার।  পশ্চিমবঙ্গ   সিপিএমের শ্রমিক সংগঠন সিটুর ডাকা ৩১ জুলাই পরিবহন ধর্মঘট বিফল করতে কড়া ব্যবস্থা রাজ্য সরকারের। রাজ্যের বিভিন্ন বিষয়ের দৃষ্টি আকর্ষণ করতে শুক্রবার রাজ্যপাল এমকে নারায়ণের সঙ্গে দেখা বাম প্রতিনিধি দলের।  আন্তর্জাতিক  কুর্দি বিদ্রোহীদের হামলায় ২ তুর্কি সেনা নিহত।  ভারতে ট্রাক দুর্ঘটনায় ১৬ পূর্ণ্যার্থী নিহত।  আলেপ্পোতে গণহত্যার আশঙ্কা যুক্তরাষ্ট্রের।  বেইজিংয়ে ৬০ বছরের মধ্যে সর্বোচ্চ বৃষ্টি।  পাকিস্তানে ট্রাকবোমা হামলায় নিহত ১১। পাকিস্তান ভিসা ও পাসপোর্ট জালিয়াতিতে বিশ্বের এক নম্বর দেশ:পাকিস্তানের ব্রিটিশ হাই কমিশনার।   ক্রীড়া  ‘দ্য গ্রেটেস্ট শো অন আর্থ’অলিম্পিক উদ্বোধন মধ্যরাতে।
সার্বজনীনতাবাদ বা বৈশ্বিকতাবাদ হল বৈশ্বিক বা সার্বজনীন প্রয়োগ বা প্রযোজ্যতা-যুক্ত একটি ধর্মীয়, ধর্মতাত্ত্বিক এবং দার্শনিক মতবাদ। সার্বজনীনতাবাদী বিশ্বাস-ব্যবস্থায় সকল শ্রেণির মানুষকে তাদের গঠনতন্ত্রের অন্তর্ভুক্তিতে বিবেচনায় রাখে।  ধর্মীয় পরিভাষার ক্ষেত্রে, একটি বিস্তৃত দৃষ্টিভঙ্গি থেকে, সার্বজনীনতাবাদ দাবি করে যে ধর্ম হল একটি সার্বজনীন মানব গুণ বা বৈশিষ্ট্য। একে অসার্বজনীন ধর্মসমূহ হতে পৃথকভাবে দেখা যেতে পারে। এই মতবাদ অনুসারে ধর্মকে কার্যকারণ, প্রকৃতি, এবং মহাবিশ্বের উদ্দেশ্যের উপর নির্ভরশীল একগুচ্ছ বিশ্বাস হিসেবে সংজ্ঞায়িত করা হয়, বিশেষ করে যখন একে আত্মত্যাগী ভক্তিমূলক ও রীতিনীতিগত পর্যবেক্ষণের মাধ্যমে অতিমানব সৃষ্টির প্রতিনিধিত্বকারী প্রতিষ্ঠান বা প্রতিষ্ঠানমালা বলে মনে করা হয়, যার প্রায়শই মানবীয় কর্মকাণ্ড পরিচালনার উদ্দেশ্যে একটি নৈতিক মানদণ্ড থাকে।  খ্রিষ্টধর্মের কিছু উপদলে, বৈশ্বিক একীভূতকরণ হল এমন একটি বিশ্বাসব্যবস্থা যাতে বলা হয় যে, সকল পাপী ও পথভ্রষ্ট মানবাত্মা স্বর্গীয় ভালোবাসা ও দয়ার কারণে চূড়ান্তভাবে ঈশ্বরের কাছে একীভূত হবে।Otis Ainsworth Skinner (1807-1861), A Series of Sermons in Defence of the Doctrine of Universal Salvation, Page 209, It is not part of mainline Christian doctrine either Catholic or Protestant. "Repentance is a means by which all men are brought into the enjoyment of religion, and we do not expect any man will be saved while he continues in sin. However, Unitarian Universalism holds a universal salvation, because is, "we expect all men will repent." অদ্বৈত সার্বজনীন একেশ্বরবাদ-এ বিশ্বাস করা হয় যে, সকল ধর্মই হল একটি সার্বজনীন মানব গুণ, যাতে প্রায় সকল ধর্মের বৈশ্বিক মূলনীতিকে তুলে ধরে, অন্যান্য ধর্মকেও নিজেদের অন্তর্ভুক্তিতে গ্রহণ করে, এবং মানবতা ও স্বর্গের মাঝে বৈশ্বিক একীভূতকরণে বিশ্বাস করে। সার্বজনীনতাবাদ আধুনিক হিন্দুধর্মকে এবং এরপর পাশ্চাত্যের আধুনিক আধ্যাত্মিকতাকে ব্যাপকভাবে প্রভাবিত করেছে। upright|alt=A white column with ornate designs carved into it, including a Star of David|left|thumb|উইলমেট, ইলিনয় এ বাহির উপাসনা এর স্তম্ভের উপরে বহু ধর্মের প্রতীক নিজেদেরকে সার্বজনীনতাবাদী বলে ডাকা কোন সম্প্রদায় প্রায় সকল ধর্মের বৈশ্বিক মূলনীতিকে তুলে ধরে, অন্যান্য ধর্মকেও নিজেদের অন্তর্ভুক্তিতে গ্রহণ করে, এবং মানবতা ও স্বর্গের মাঝে বৈশ্বিক একীভূতকরণে বিশ্বাস করে। উদাহরণস্বরূপ, কিছু আব্রাহামিক ধর্ম তাদের বিশ্বাসপদ্ধতি ও নৈতিক মূলনীতিসমূহকে সার্বজনীন মূল্যবোধ-সম্পন্ন এবং নিজেদেরকে সকল ধর্মের অন্তর্ভুক্তির অনুভূতি-সম্পন্ন বলে দাবি করেছিল।George T. Knight The Schaff-Herzog Encyclopedia of Religious Knowledge, 1953, vol. 12, p. 96; retrieved 30/04/09 পাশাপাশি একটি সাধারণ সত্যের উপর নির্ভরশীল কোন বিশ্বাসও একটি গুরুত্বপূর্ণ অংশ। এতে বর্তমান সত্যকে জাতীয়, সাংস্কৃতিক ও ধর্মীয় সীমারেখা থেকেও অনেক বিস্তৃত হিসেবে দেখা হয়।  আরও দেখুন  আনন্দ মার্গ খ্রিষ্টধর্ম: উদারপন্থী ক্যাথলিক গির্জা ট্রিনিটি বৈশ্বিকতাবাদ তুলনামূলক ধর্মতত্ত্ব দাওয়াত জর্জ ম্যাকডোনাল্ড মহাত্মা গান্ধী ফাউন্ডেশন সর্ববাদ শাশ্বত দর্শন অধি-আস্তিক্যবাদ ধর্মীয় সহাবস্থান সুবুদ বৈশ্বিক সুফিবাদ  তথ্যসূত্র  উৎস                    বহিঃসংযোগ   Catholic Encyclopedia article on Universalists as a Protestant denomination  Catholic Encyclopedia article on Apocatastasis/apokatastatis  Universalism  আরও পড়ুন      Online.    বিষয়শ্রেণী:দার্শনিক তত্ত্ব বিষয়শ্রেণী:ধর্মীয় সহাবস্থান
শাহ্ আলিমুজ্জামান বেলাল একজন বাংলাদেশী প্রকৌশলী ও শিক্ষাবিদ। তিনি ২০২৩ থেকে ২০২৪ সাল পর্যন্ত বাংলাদেশ টেক্সটাইল বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন।   শিক্ষাজীবন  শাহ্ আলিমুজ্জামান যশোর বোর্ড থেকে ১৯৮৩ সালে বিজ্ঞান বিভাগে মাধ্যমিক এবং ১৯৮৫ সালে একই বিভাগে উচ্চমাধ্যমিক শিক্ষা সম্পন্ন করেন। এরপর তিনি কলেজ অব টেক্সটাইল ইঞ্জিনিয়ারিং অ্যান্ড টেকনোলজি (বর্তমানে বুটেক্স)-এ ফেব্রিক ইঞ্জিনিয়ারিং বিভাগে ভর্তি হন এবং ১৯৯২ সালে প্রথম শ্রেণিতে দ্বিতীয় স্থান অধিকার করে স্নাতক ডিগ্রি অর্জন করেন। সে বছরই তিনি উক্ত বিভাগে প্রভাষক হিসেবে যোগ দেন।  পরবর্তীতে তিনি উচ্চশিক্ষার জন্য বেলজিয়ামে যান এবং ১৯৯৬ সালে জেন্ট বিশ্ববিদ্যালয় থেকে স্নাতকোত্তর ডিগ্রি লাভ করেন। এরপর ২০০৩ সালে তিনি ইংল্যান্ডের  থেকে টেক্সটাইল বিজ্ঞান ও প্রযুক্তির ওপর এমফিল সম্পন্ন করেন। ২০১৪ সালে তিনি ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  ১৯৯৩ সালের ২৫ জুলাই বুটেক্সের ফেব্রিক ইঞ্জিনিয়ারিং বিভাগের প্রভাষক হিসেবে শিক্ষকতায় প্রবেশ করেন শাহ্ আলিমুজ্জামান। এরপর ২০০১ সালে সহকারি অধ্যাপক এবং ২০০৯ সালে সহযোগী অধ্যাপক পদে পদোন্নতি পান তিনি। ২০১০ সালে প্রতিষ্ঠানটি বিশ্ববিদ্যালয়ে রূপান্তরিত হলে তিনি এর প্রক্টরের দায়িত্ব পান। এরপর ২০১৫ সালের ২৩ মে অধ্যাপক পদে উন্নীত হন তিনি। এছাড়াও তিনি প্রতিষ্ঠানটির ফেব্রিক ইঞ্জিনিয়ারিং বিভাগের প্রধান এবং টেক্সটাইল ইঞ্জিনিয়ারিং অনুষদের ডিন হিসেবে দায়িত্ব পালন করেন।  মসলিন কাপড়ের পুনরুদ্ধারে গঠিত ৭ সদস্য বিশিষ্ট বিশেষজ্ঞ কমিটির একজন সদস্য হিসেবে তিনি 'মসলিনের পুনর্জন্মে' গুরুত্বপূর্ণ অবদান রাখেন।  ২০২০ সালের ৩০ ডিসেম্বর তিনি বুটেক্সের রেজিস্ট্রার (অতিরিক্ত দায়িত্ব) নিযুক্ত হন। ২০২৩ সালের ১৭ ফেব্রুয়ারি উপাচার্য আবুল কাশেমের মেয়াদ পূর্ণ হলে জ্যেষ্ঠতম ডিন হিসেবে উপাচার্যের রুটিন দায়িত্ব পান তিনি। সে বছরের ৩০ এপ্রিল তাকে চার বছরের জন্য উপাচার্য হিসেবে নিযুক্ত করে প্রজ্ঞাপন জারি করা হয়। ২০২৪ সালের ছাত্র-জনতার অভ্যুত্থানে তৎকালীন সরকার পতনের প্রায় দুই মাস পর, ৩ অক্টোবর তিনি উপাচার্য পদ থেকে ইস্তফা দেন।   সমালোচনা  ২০২৩ সালের জানুয়ারিতে দৈনিক ভোরের পাতা পত্রিকায় প্রকাশিত এক প্রতিবেদনে শাহ্ আলিমুজ্জামান রচিত আন্ডারস্ট্যান্ডিং টেক্সটাইলস ফর আ মার্চেন্ডাইজার বইয়ে প্লেজারিজমের অভিযোগ আনা হয়।   পুরস্কার ও সম্মাননা  ২০২১ সালে বাংলাদেশের সোনালী ঐতিহ্য মসলিন সুতা তৈরির প্রযুক্তি ও মসলিন কাপড় পুনরুদ্ধার (প্রথম পর্যায়) প্রকল্প সাধারণ (প্রাতিষ্ঠানিক) বিভাগে জনপ্রশাসন পদক লাভ করে। শাহ আলিমুজ্জামান এ প্রকল্পের একজন সদস্য ছিলেন।   তথ্যসূত্র   বিষয়শ্রেণী:বাংলাদেশ টেক্সটাইল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জেন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশ টেক্সটাইল বিশ্ববিদ্যালয়ের উপাচার্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী গবেষক বিষয়শ্রেণী:বাংলাদেশী মুসলিম
thumb|রাত্রিকালীন সুলতান আবু বকর মসজিদ সুলতান আবু বকর রাজ্য মসজিদ ( বা মসজিদ নেগেরি সুলতান আবু বকর) হলো মালয়েশিয়ার জোহরে অবস্থিত একটি মসজিদ। ১৮৯২ হতে এবং ১৯০০ সালের মধ্যে এই মসজিদটি সুলতান আবু বকরের পরিচালনায় নির্মাণ করা হয়েছিল।  ইতিহাস মসজিদের স্থপতি তুয়ান হাজী মোহাম্মদ আরিফ বিন পুনক মসজিটটি উপনিবেশিক ইংরেজ ভিক্টোরীয় স্থাপত্যের মতো নির্মাণ করেন। মসজিদে কিছু মুর স্থাপত্যের উপাদান ও কিছু মালয় প্রভাব লক্ষ্য করা যায়। তুয়ান হাজী জোহরের সরকারী প্রকৌশলী দাতো ইয়াহিয়া বিন আওলুদ্দীনের (যিনি এই ব্যাপারে তৎকালীন জোহরের ইংরেজপ্রেমী সুলতান ইব্রাহিম ইবনে সুলতান আবু বকরের সাথে যোগাযোগ করেছিলেন) মাধ্যমে মোহাম্মদ আরিফ বিন পুনককে তত্ত্বাবধান করেছিলেন। ব্রিটিশপ্রেমের কারণে ব্রিটিশ স্থাপত্যের প্রভাব কেবল সুলতান আবু বকর রাজ্য মসজিদেই নয়, একই সময়ে নির্মিত জোহরের আরও কয়েকটি সরকারী ও প্রাসাদ ভবনেও দেখা যায়।  এই মসজিদটি একটি বিশেষ পাহাড়ের চূড়ায় অবস্থিত, যেখান থেকে জোহর প্রণালী দেখা যায়। এটি সুলতান আবু বকরের নামে নামকরণ করা হয়েছে। এটি যে কোনও সময়ে ২ হাজার মুসল্লি স্থান দিতে পারে।  পরিবহন মুফাকাত বাস রুট পি-১১১ দিয়ে এই মসজিদটিতে প্রবেশ করা যায়।  আরও দেখুন মালয়েশিয়ায় ইসলাম  তথ্যসূত্র  বহিঃসংযোগ  বিষয়শ্রেণী:গম্বুজসহ মসজিদ বিষয়শ্রেণী:জোহরের মসজিদ বিষয়শ্রেণী:১৯০০-এ সম্পন্ন মসজিদ বিষয়শ্রেণী:১৯০০-এ ব্রিটিশ মালয়ায় প্রতিষ্ঠিত
ঘটনাবলী  ১৩৯৯ - পানিপথের যুদ্ধে তৈমুর লঙ দিল্লির সুলতান মুহম্মদ তুঘলককে পরাস্ত করেন। ১৮৭৩ - বুদাপেস্ট নগরীর পত্তন হয়। ১৯০৩ - রাইট ভ্রাতৃদ্বয় প্রথম উড়োজাহাজে উড্ডয়ন করেন। দিনটি আমেরিকায় রাইট ব্রাদার্স দিবস। ১৯৩১ - প্রশান্ত চন্দ্র মহলানবীশ কলকাতায় ইন্ডিয়ান স্ট্যাটিস্টিক্যাল ইনস্টিটিউট প্রতিষ্ঠা করেন। ১৯৪২ - বিপ্লবী সতীশচন্দ্র সামন্ত তাম্রলিপ্ত জাতীয় সরকার গঠন করেন। ১৯৯৬ - পেরুর জিম্মি সংকট শুরু।   জন্ম   ১৭৭০ - লুড‌উইগ ভ্যান বেইটোভেন, জার্মান সুরকার ও পিয়ানো বাদক। (মৃ.২৬/০৩/১৮২৭)  ১৮৫৭ - সুন্দরীমোহন দাস, প্রখ্যাত ভারতীয় চিকিৎসক,  বিশিষ্ট লেখক ও সমাজসেবী। (মৃ.১৯৫০)  ১৮৬৬ - প্রমথলাল সেন, ব্রাহ্মসমাজের সক্রিয় সদস্য, প্রচারক ও কেশবচন্দ্র সেনের অনুগামী।   ১৮৯২ - ভারতীয় বাঙালি সাংবাদিক বঙ্কিমচন্দ্র সেন। (মৃ.১৯৬৮)  ১৯০০- ব্রিটিশ গণিতবিদ মেরি কার্টরাইট। (মৃ.০৩/০৪/১৯৯৮)  ১৯০২ - মালতী ঘোষাল, ভারতীয় রবীন্দ্র সংগীত শিল্পী।(মৃ.১৯/০৭/১৯৮৪)  ১৯০৪ - মোহনানন্দ ব্রহ্মচারী, ভারতীয় বাঙালি ধর্মগুরু ও যোগী পুরুষ। (মৃ.১৯৯৯)    ১৯২০ - কেনেথ আইভার্সন, টুরিং পুরস্কার বিজয়ী কম্পিউটার বিজ্ঞানী।  ১৯৩১ - দিলীপ রায়,ভারতীয় বাঙালি চলচ্চিত্র অভিনেতা। (মৃ.২০১০) ১৯৩৬ - বাঙালি কথাসাহিত্যিক ও সাংবাদিক দেবেশ রায়।(মৃ.১৪/০৫/২০২০) ১৯৩৬ - বিশ্বের ক্যাথলিক খ্রিস্টান ধর্মের সর্বোচ্চ নেতা পোপ ফ্রান্সিস। (মৃ. ২১/০৪/২০২৫) ১৯৭৯ - শাবনূর, বাংলাদেশি চলচ্চিত্র অভিনেত্রী।   মৃত্যু  ১৯৩৮ - চারুচন্দ্র বন্দ্যোপাধ্যায়,প্রখ্যাত বাঙালি লেখক, সম্পাদক ও অনুবাদক।(জ.১১/১০/১৮৭৭) ১৯৬১ - শিক্ষাবিদ ও সাহিত্যিক গোলাম মাকসুদ হিলালী। ২০০২ - আইদেউ সন্দিকৈ, অসমীয়া চলচ্চিত্রের প্রথম মহিলা অভিনেত্রী। ২০১১ - কিম জং-ইল, গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব। ২০১৯ - ড.শ্রীরাম লাগু, নাক-কান-গলা বিশেষজ্ঞ ভারতীয় চিকিৎসক এবং মঞ্চ ও চলচ্চিত্র অভিনেতা।   ছুটি ও অন্যান্য   পেনশনভোগী দিবস। (ভারত)  তথ্যসূত্র   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ডিসেম্বর
উদয় কুমার ধর্মলিঙ্গম্ (, , ; জন্ম ১৯৭৮) একজন ভারতীয় অধ্যাপক ও নকশাকার। ভারতীয় টাকার প্রতীকের নকশার জন্য তিনি পরিচিতি লাভ করেছেন। সংক্ষিপ্ত তালিকাভুক্ত পাঁচটি প্রস্তাবিত প্রতীকের মধ্যে তার প্রস্তাবকে নির্বাচিত করা হয়েছিল। উদয় কুমারের মতে ভারতের জাতীয় পতাকার ন্যায় তিনি এই প্রতীকের উদ্ভাবন করেছিলেন।  ২০১৯ সালের ডিসেম্বরের হিসাব অনুযায়ী তিনি আসামের আইআইটি গুয়াহাটির ডিপার্টমেন্ট অব ডিজাইনের প্রধান।  ব্যক্তিগত জীবন উদয় কুমার ধর্মলিঙ্গম্ তামিলনাড়ুর তিরুবন্নমালাইয়ের নিকট মারুরে জন্মগ্রহণ করেন আর উত্তর চেন্নাইয়ে প্রতিপালিত হন। তিনি এন. ধর্মলিঙ্গমের পুত্র, যিনি ১৯৭১ থেকে ১৯৭৬ পর্যন্ত তামিলনাড়ু বিধানসভার সদস্য ছিলেন।  শিক্ষা উদয় কুমার ধর্মলিঙ্গম্ চেন্নাইয়ের লা শাতেলেন জুনিয়র কলেজে ভর্তি হয়েছিলেন। ২০০১ সালে তিনি আন্না বিশ্ববিদ্যালয়ের স্কুল অব আর্কিটেকচার অ্যান্ড প্ল্যানিঙে (এসএপি) স্থাপত্যকল্যায় স্নাতক (বিআর্ক) হয়েছিলেন। ২০০১ সালে তিনি আইআইটি বম্বের ইন্ডাস্ট্রিয়াল ডিজাইন সেন্টার (আইডিসি) থেকে ভিজুয়াল কমিউনিকেশনের উপর স্নাতকোত্তর এমডিইএস ডিগ্রি লাভ করেছিলেন। ২০১০ সালে আইডিসি থেকে তিনি পিএইচডি ডিগ্রি লাভ করেছিলেন।  গবেষণা থাম্ব|বাম|upright=0.5|ভারতীয় টাকার বর্তমান প্রতীক উদয় কুমারের গবেষণার মধ্যে রয়েছে গ্রাফিক ডিজাইন, টাইপোগ্রাফি ও টাইপ ডিজাইন। তিনি বিশেষ করে তামিল টাইপোগ্রাফির প্রতি মনোযোগ দেন, আর এটাই তার পিএইচডি গবেষণার বিষয় ছিল।  উদয় কুমার ভারতীয় টাকার প্রতীকের নকশাকার। দেবনাগরী ব্যঞ্জনবর্ণ र ও বড় হাতের লাতিন ব্যঞ্জনবর্ণ R নিয়ে তিনি প্রতীকটির উদ্ভাবন করেছেন। দেবনাগরী ও লাতিন ব্যঞ্জনবর্ণ দুটি যথাক্রমে হিন্দি  (রুপয়া) ও ইংরেজি  (রুপি) শব্দের আদ্যক্ষর। সুতরাং ভারতীয় ও আন্তর্জাতিক উভয় ব্যবহারকারীদের পক্ষে টাকার এই প্রতীক তাৎপর্যপূর্ণ। এছাড়া দেবনাগরী বর্ণের ন্যায় টাকার প্রতীকটি মাত্রাযুক্ত। পরপর দুটি অনুভূমিক রেখা একটি সমান চিহ্ন গঠন করে যা তেরঙা জাতীয় পতাকাকে চিহ্নিত করে। ২০১০ সালের ১৫ জুলাই অম্বিকা সোনি ভারতীয় টাকার এই প্রতীক অনুমোদিত করেছিলেন।  তথ্যসূত্র  বহিঃসংযোগ   Homepage of Udaya Kumar  Udaya Kumar's design proposal for the Indian rupee sign  Official announcement of the sign  WebRupee, guidance for use of the sign on the web  WebRupee ₹ Drupal Project   বিষয়শ্রেণী:জীবিত ব্যক্তি বিষয়শ্রেণী:ভারতীয় তামিল ব্যক্তি বিষয়শ্রেণী:চেন্নাইয়ের শিল্পী বিষয়শ্রেণী:১৯৭৮-এ জন্ম বিষয়শ্রেণী:আইআইটি বম্বের প্রাক্তন শিক্ষার্থী বিষয়শ্রেণী:আন্না বিশ্ববিদ্যালয়ের প্রাক্তন শিক্ষার্থী
পিটার লরেন্স টেলর (; জন্ম: ২২ আগস্ট, ১৯৫৬) নিউ সাউথ ওয়েলসের উত্তর সিডনিতে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। পিটার টেলর ১৯৮৭ থেকে ১৯৯২ সাল পর্যন্ত অস্ট্রেলিয়া দলের পক্ষে সর্বমোট ১৩টি টেস্ট এবং ৮৩টি  ওডিআই খেলেছেন।  খেলোয়াড়ী জীবন  নিউ সাউথ ওয়েলসের হয়ে মুষ্টিমেয় কয়েকটি খেলার পর ১৯৮৬-১৯৮৭ মৌসুমে অস্ট্রেলিয়া দলে তার প্রাথমিক নির্বাচন সবার জন্য চমক ছিল। প্রাথমিকভাবে ধারণা করা হয়েছিল নিউ সাউথ ওয়েলসে তার সতীর্থ মার্ক টেলর নির্বাচিত হয়েছেন। গণমাধ্যমে প্রশ্ন উঠেছিল কে এই পিটার? সিডনিতে সফরকারী ইংল্যান্ডের বিপক্ষে নিজের অভিষেক টেস্টে ৬/৭৮ চমৎকার খেলোয়াড়ী প্রদর্শনের মাধ্যমে তিনি বিচারকসহ ক্রিকেট সংশ্লিষ্ট সকলকে নিজের জাত প্রদর্শন করতে সমর্থ হন। অবশ্য পরবর্তীকালে তিনি তার এই ধারাবাহিকতা বজায় রাখতে পারেননি। ১৯৮৭ থেকে ১৯৯২ সালের মধ্যে তিনি ১২টি ম্যাচ খেলেন।   তথ্যসূত্র   আরও দেখুন   টম মুডি  জিওফ লসন  অ্যান্ড্রু জেসার্স  অস্ট্রেলীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা   গ্রন্থপঞ্জি    বহিঃসংযোগ    Ashes One-hit wonders - The Guardian 2005  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ